**Қазақстан Республикасы Премьер-Министрінің орынбасары –   
Ұлттық экономика министрінің «Бизнестің цифрлық картасын әзірлеу әдістемесін бекіту туралы» бұйрығына**

**ТҮСІНДІРМЕ ЖАЗБА**

1. **Мемлекеттік органның атауы – әзірлеуші:**

Қазақстан Республикасының Ұлттық экономика министрлігі.

1. **Нормативтік құқықтық акт жобасын қабылдаудың негіздемелері:**

Қазақстан Республикасының Кәсіпкерлік кодексінің 85-бабы 2-тармағының 9-1) тармақшасына сәйкес.

1. **Нормативтік құқықтық акт жобасын іске асыруға арналған қаржылық шығындардың қажеттілігі және оның қаржылық қамтамасыз етілуі, қаржыландыру көзі:**

Аталған жобаны іске асыру мемлекеттік бюджеттен қосымша қаржылық шығындарды талап етпейді.

1. **Жобаны қабылдаған жағдайда болжанатын әлеуметтік-экономикалық, құқықтық және (немесе) өзге де салдарлар, сондай-ақ ұлттық қауіпсіздікті қамтамасыз етуге әсері:**

Жобаны қабылдау қандай да бір теріс әлеуметтік-экономикалық және/немесе құқықтық салдарларға әкеп соқпайды және ұлттық қауіпсіздікке әсер етпейді.

1. **Күтілетін нәтижелердің нақты мақсаттары мен мерзімдері:**

Бизнестің цифрлық картасын енгізу кәсіпкерлік субъектілері туралы алынған ақпаратты талдауға, экономиканың стратегиялық маңызды секторларының жұмысын нақты түсінуге мүмкіндік береді.  
Жобаны іске асыру мемлекеттік қолдау шараларын жекелей іріктеп ұсынуға, өтінімдерді қарау кезінде туындайтын кедергілерді жоюға жол ашады. Қызметтер проактивті форматта ұсынылатын болғандықтан, қызмет көрсету мерзімі қысқарады, тәуекелдер азаяды және кәсіпкерлік субъектісі үшін мемлекеттік қолдаудың тиімділігі артады.

1. **Осы нормативтік құқықтық акт жобасында көзделген мәселелер бойынша бұған дейін қабылданған актілер және олардың іске асырылу нәтижелері:**

Жоқ.

1. **Осы жобаны қабылдау нәтижесінде басқа құқықтық актілерді қабылдау немесе қолданыстағы актілерге өзгерістер мен толықтырулар енгізу қажеттілігі:**

Қажет емес.

1. **Жоба мемлекеттік органның интернет-ресурсында және ашық нормативтік құқықтық актілердің интернет-порталында орналастырылғаны туралы ақпарат (күні, байт саны):**

Жоба ашық нормативтік құқықтық актілер порталында 2025 жылғы «\_\_\_» \_\_\_\_\_\_\_\_\_\_\_\_ орналастырылды. Байт саны: \_\_\_ байт.

1. **Әлеуметтік мәні бар нормативтік құқықтық акт жобасына арналған баспасөз релизінің уәкілетті мемлекеттік органдардың интернет-ресурстарында орналастырылғаны туралы ақпарат:**

Қажет емес.

1. **Жобаның Қазақстан Республикасы ратификациялаған халықаралық шарттарға және Қазақстан қатысушысы болып табылатын халықаралық ұйымдардың шешімдеріне сәйкестігі:**

Сәйкес келеді.

1. **Жобаны іске асыруға байланысты жеке кәсіпкерлік субъектілерінің шығындарының азаюын және (немесе) ұлғаюын растайтын есептер нәтижелері:**

Талап етілмейді.

|  |  |
| --- | --- |
| **Қазақстан Республикасының**  **Ұлттық экономика**  **вице-министрі** | **А. Қасенов** |