Бұйрықпен бекітілді

**Бизнестің цифрлық картасын әзірлеу әдістемесі**

**1-тарау. Жалпы ережелер**

1. Осы Бизнестің цифрлық картасын әзірлеу әдістемесі (бұдан әрі – Әдістеме) Қазақстан Республикасының Кәсіпкерлік кодексінің 99-бабының   
9-1)-тармақшасына сәйкес әзірленген және мемлекет пен бизнес арасындағы өзара іс-қимылдың цифрлық форматын қамтамасыз ету, сондай-ақ кәсіпкерлікті дамытуға арналған ақпараттық, талдамалық және болжамдық шешімдерді қалыптастыру мақсатында қолданылады.

2. Әдістемеде пайдаланылатын негізгі ұғымдар:

1) әйелдер кәсіпкерлігі – мүлікті пайдалану, тауар өндіру және өткізу, жұмыстарды орындау, қызметтер көрсету арқылы таза кіріс алуға бағытталған әйелдердің кәсіпкерлік қызметі;

2) әлеуметтік кәсіпкерлік – Қазақстан Республикасының Кәсіпкерлік кодексінің 79-3-бабында көзделген талаптарға сәйкес жүзеге асырылатын, азаматтар мен қоғамның әлеуметтік проблемаларын шешуге ықпал ететін әлеуметтік кәсіпкерлік субъектілерінің кәсіпкерлік қызметі (бұдан әрі – Кодекс);

3) бәсекеге қабілеттілік деңгейі – кәсіпкерлік субъектісінің ішкі және сыртқы нарықтардағы артықшылығын сипаттайтын есептік көрсеткіш;

4) «бір терезе» қағидаты – мемлекеттік қызмет көрсету кезінде көрсетілетін қызметті алушының құжаттарды жинауға және дайындауға қатысуын барынша азайтуды және қызмет көрсетушілермен тікелей байланысын шектеуді көздейтін мемлекеттік қызметті орталықтандырылған түрде көрсету нысаны;

5) Бизнестің цифрлық картасы – кәсіпкерлік субъектілері туралы мәліметтер негізінде «электрондық үкімет» ақпараттық-коммуникациялық платформасында іске асырылатын Кәсіпкерлік субъектілерінің тізілімінің ақпараттық-талдамалық модулі;

6) жасыл кәсіпкерлік – қолданыстағы табиғи ресурстарды тиімді пайдалануды арттыруға, қоршаған ортаға теріс әсер деңгейін төмендетуге, энергия тиімділігін арттыруға, энергия үнемдеуге, климаттың өзгеруінің салдарын жұмсартуға және бейімделуге бағытталған, Қазақстан Республикасының экологиялық заңнамасына сәйкес жүзеге асырылатын кәсіпкерлік субъектілерінің қызметі;

7) жастар кәсіпкерлігі – 35 жасқа дейінгі азаматтардың мүлікті пайдалану, тауар өндіру, өткізу, жұмыстарды орындау, қызмет көрсету арқылы таза кіріс алуға бағытталған жеке кәсіпкерлік пен заңды тұлғаларды басқару арқылы жүзеге асыратын кәсіпкерлік қызметі;

8) кәсіпкерлік жөніндегі уәкілетті орган – Қазақстан Республикасының жеке кәсіпкерлікті дамыту және қолдау саласындағы басшылықты және салааралық үйлестіруді жүзеге асыратын мемлекеттік органы;

9) кәсіпкерлік субъектілері – жеке кәсіпкерлік субъектілері болып табылатын азаматтар, қандастар мен мемлекеттік емес коммерциялық заңды тұлғалар, сондай-ақ мемлекеттік кәсіпорындар – мемлекеттік кәсіпкерлік субъектілері;

10) қарсы міндеттемелер – Қазақстан Республикасының заңнамасына сәйкес мемлекеттік қолдау шаралары көрсетілген кезде мемлекет пен кәсіпкерлік субъектісі арасындағы өзара міндеттемелер;

11) отбасылық кәсіпкерлік – шаруа қожалығының ортақ бірлескен меншігі немесе жекешелендірілген тұрғын үйдің ортақ бірлескен меншігі негізінде жүзеге асырылатын бірлескен кәсіпкерлік;

12) пакеттік шешімдер – кәсіпкерлік субъектілеріне ұсынылатын қаржылық, мүліктік және қаржылық емес қолдау шараларын қамтитын мемлекеттік қолдаудың ұсынылатын біріктірілген жиынтығы;

13) креативті қызмет – шығармашылық қызмет нәтижелерін коммерцияландырумен байланысты экономикалық қызмет түрлері;

14) бизнеске арналған «электрондық үкімет» порталы – мемлекеттік органдар мен кәсіпкерлік субъектілері арасындағы өзара іс-қимылды электрондық форматта қамтамасыз ететін «электрондық үкімет» ақпараттық-коммуникациялық инфрақұрылымының нысаны;

15) бюджетті орындау жөніндегі орталық уәкілетті орган – республикалық бюджеттің, сондай-ақ өз құзыреті шегінде жергілікті бюджеттердің, Жәбірленушілерге өтемақы төлеу қорының және Қазақстан Республикасының Ұлттық қорының атқарылуын, бухгалтерлік есеп пен бюджет есебін және есептілікті жүргізуді ұйымдастыратын орталық атқарушы орган. Ол Қазақстан Республикасының Ұлттық Банкі есебінің негізінде әрекет етеді;

16) мемлекеттік қолдаудың операторы – Қазақстан Республикасының заңнамасында және (немесе) Қазақстан Республикасы Үкіметінің шешімімен белгіленген, сондай-ақ азаматтық-құқықтық қатынастар шеңберінде құрылатын кәсіпкерлік саласындағы мемлекеттік қолдау шараларын іске асыратын заңды тұлға, филиал немесе өкілдік;

17) өмірлік цикл – кәсіпкерлік субъектісінің қызмет ету кезеңінде өтетін даму сатыларының жиынтығы;

18) жеке кәсіпкерлік субъектілері мен кәсіпкерлік бастамасы бар халықты мемлекеттік қолдау шараларының тізілімі (бұдан әрі – Мемлекеттік қолдау шараларының тізілімі) – Кодекспен реттелетін қаржылық, мүліктік, қаржылық емес қолдау шараларының бірыңғай тізбесі;

19) скоринг – мемлекеттік қолдау шараларын алу үшін кәсіпкерлік субъектілерінің бәсекеге қабілеттілігі, сенімділігі және нормативтік талаптарға сәйкестігін анықтау мақсатында екі деңгейде жүргізілетін автоматтандырылған бағалау процесі.

3. Бизнестің цифрлық картасында кәсіпкерлікті дамыту бойынша ақпараттық, талдамалық және болжамдық шешімдер, сондай-ақ Кодекске және Қазақстан Республикасының өзге де заңнамасына сәйкес кәсіпкерлік субъектілеріне ұсынылатын мемлекеттік қолдау шараларының ұсынылатын жиынтығы қалыптастырылады.

4. Мемлекеттік қолдау шаралары электрондық форматта, осы Әдістеменің 2-тарауында айқындалған тәртіппен автоматтандырылған скоринг жүйесін ескере отырып ұсынылады.

**2-тарау. Бизнестің цифрлық картасын әзірлеу кезінде**

**кәсіпкерлікті дамыту бойынша ақпараттық, талдамалық және болжамдық шешімдерді қалыптастыру және мемлекеттік қолдау шараларын іске асыру тәртібі**

5. Кәсіпкерлікті дамыту бойынша ақпараттық, талдамалық және болжамдық шешімдер (бұдан әрі – кәсіпкерлікті дамыту шешімдері) Қазақстан Республикасының ақпараттандыру туралы заңнамасына сәйкес «электрондық үкімет» нысанындағы ақпараттандыру объектілерімен және ұйымдардың ақпараттық жүйелерімен интеграциялық өзара іс-қимыл аясында алынатын кәсіпкерлік субъектілері туралы деректер негізінде қалыптастырылады.

6. Кәсіпкерлікті дамыту шешімдерін қалыптастыру үшін кәсіпкерлік жөніндегі уәкілетті орган әрбір шешімге қатысты мақсаттары, сипаттамасы, деректер құрамы және олардың көздері көрсетілген кейс-паспорттарын әзірлейді.

Кәсіпкерлікті дамыту шешімдері салалық және өңірлік мамандануға қарай келесі негізгі деректерді ескере отырып қалыптастырылады:

1. тіркеу және жалпы деректер;
2. экономикалық көрсеткіштер;
3. инвестициялық белсенділік;
4. мемлекеттік қолдау шараларына қатысу;
5. мемлекеттік органдармен өзара іс-қимыл;
6. ашық деректер және жария талдаулар;
7. өзге де ақпарат.

Кәсіпкерлік субъектілері туралы тіркеу және жалпы деректерге келесі мәліметтер жатады:

1. жеке кәсіпкердің немесе заңды тұлғаның атауы;
2. заңды тұлғаның тіркелген және (немесе) қайта тіркелген күні (заңды тұлғаны қайта тіркеу туралы шешімнің нөмірін, тіркеуші органды көрсете отырып);
3. заңды тұлғаның орналасқан жері және реквизиттері;
4. заңды тұлғаны құру тәсілі;
5. заңды тұлғаның құрылтайшылары, оның ішінде құрылтайшының жынысын көрсете отырып;
6. шетелдік қатысудың бар-жоғы;
7. Кодекстің 24-бабына сәйкес санат;
8. заңды тұлғаның қызметін тоқтатуы;
9. Қазақстан Республикасының Ұлттық сыныптауышына сәйкес қызмет түрі;
10. кәсіпкерлік қызметтің жекелеген түрлерін немесе әрекеттерін (операцияларын) жүзеге асыру үшін қажетті рұқсат құжаттарының және міндетті талаптар тізбесінің бар-жоғы;
11. кәсіпкерлік қызмет түрі: әйелдер, әлеуметтік, жастар, креативті, отбасылық, жасыл және Қазақстан Республикасының заңнамасында көзделген өзге де түрлері;
12. мәртебесі (өмірлік циклі): жаңадан бастаған, әрекет етуші, таратылған, тоқтатылған;
13. өзге де мәртебесі: отандық тауар өндіруші, шетелдік немесе ұлттық инвестор, экспорттаушы/импорттаушы;
14. сыртқы нарыққа шығуы;
15. осы Әдістемеге сәйкес сенімділік деңгейі.

Кәсіпкерлік субъектілерінің экономикалық көрсеткіштеріне төленген салықтардың, еңбекақы қорының, кірістердің, экспорттық түсімдердің бар-жоғы, өсуі және (немесе) төмендеуі және қарыз жүктемесі жөніндегі мәліметтер жатады.

Инвестициялық белсенділікке қатысты инвестиция көлемі мен көздері; инвестициялық жоба және оның іске асырылу кезеңі, инвестициялық преференциялардың бар-жоғы жөніндегі деректер қолданылады.

Кәсіпкерлік субъектісінің мемлекеттік қолдау шараларына қатысуына байланысты мәліметтер:

мемлекеттік қолдау шаралары тізілімінде көзделген мемлекеттік қолдау шараларын алу;

бизнес-жоба және оның іске асырылу кезеңі;

мемлекеттік қолдау шаралары есебінен қабылданған қарсы міндеттемелер және олардың орындалу деңгейі.

Мемлекеттік органдармен өзара іс-қимыл бағыты шеңберінде тәуекелдерді бағалау және басқару жүйесіне, ақпараттық құралдарға, салықтық, кедендік, қаржылық саясат, статистика саласындағы есептілікке қатысты деректер, сондай-ақ, Кодекске сәйкес кәсіпкерлік қызметті реттеуге қатысты өзге де деректер қалыптастырылады.

7. Қазақстан Республикасының заңнамасына сәйкес кәсіпкерлік субъектілері туралы өзге де ақпарат кәсіпкерлікті дамыту шешімдерін қалыптастыру үшін пайдаланылады.

8. Мемлекеттік қолдау шаралары кәсіпкерлік субъектілеріне «бір терезе» қағидаты бойынша «бизнеске арналған электрондық үкімет» веб-порталында іске асырылған бизнеске арналған жеке кабинет арқылы электрондық форматта ұсынылады.

9. Қаржылық және мүліктік қолдау шараларын алу үшін кәсіпкерлік субъектісі екі деңгейлі скоринг рәсімінен міндетті түрде өтеді.

Бизнестің цифрлық картасы екі деңгейлі скоринг нәтижесінде автоматты түрде пакеттік шешімдер қалыптастырады.

10. Бірінші деңгейлі скоринг автоматты режимде мемлекеттік қолдау шараларын ұсыну тәртібі мен шарттарын реттейтін нормативтік құқықтық актілерде белгіленген талаптарға сәйкестігін анықтау үшін жүргізіледі.

Бұл деңгейде кәсіпкерлік субъектілерінің бәсекеге қабілеттілігі мен сенімділігі автоматтандырылған түрде тексеріледі.

Бәсекеге қабілеттілікті бағалау осы Әдістеменің қосымшасына сәйкес кәсіпкерлік субъектілерінің бәсекеге қабілеттілік деңгейін айқындау үшін пайдаланылатын көрсеткіштер бойынша жүргізіледі.

Кәсіпкерлік субъектілерінің сенімділігі мынадай көрсеткіштер негізінде бағаланады:

1. Қазақстан Республикасының «Қайта ұйымдастыру және банкроттық туралы» Заңына сәйкес банкрот деп танылған салық төлеушілер тізбесіне енгізілмеуі;
2. Қазақстан Республикасының «Салық және бюджетке төленетін басқа да міндетті төлемдер туралы» Кодексіне сәйкес әрекетсіз деп танылған салық төлеушілер тізбесіне енгізілмеуі;
3. Қазақстан Республикасының «Салық және бюджетке төленетін басқа да міндетті төлемдер туралы» Кодексіне сәйкес салықтар және кедендік төлемдер бойынша берешектің болмауы.
4. Бәсекеге қабілеттілік деңгейі мынадай көрсеткіштер бойынша есептеледі: кірістердің өсу қарқыны, төленген салықтар, еңбекақы қоры, тиісті қызмет түрі бойынша елдегі орташа еңбек өнімділігінен артық еңбек өнімділігі, экспорттық түсім, кәсіпкерлік қызметтің жүзеге асырылу мерзімі.
5. Шағын және орта кәсіпкерлік субъектісінің кірістерінің өсу қарқыны көрсеткішін есептеу үшін келесі формула қолданылады:

= мұнда:

– салыстырылатын кезеңдегі кіріс;

– салыстырылатын кезеңге дейінгі кіріс;

t – уақыт (жылмен өлшенеді).

1. Шағын және орта кәсіпкерлік субъектісі төлеген салықтардың өсу қарқынын есептеу үшін келесі формула қолданылады:

= мұнда:

– салыстырылатын кезеңдегі төленген салықтар;

– салыстырылатын кезеңге дейінгі төленген салықтар;

t – уақыт (жылмен өлшенеді).

14. Еңбекақы қорының өсу қарқынын есептеу үшін келесі формула қолданылады:

= мұнда:

– салыстырылатын кезеңдегі еңбекақы қоры;

– салыстырылатын кезеңге дейінгі еңбекақы қоры;

t – уақыт (жылмен өлшенеді).

15. Шағын және орта кәсіпкерлік субъектісінің еңбек өнімділігі көрсеткішін есептеу үшін келесі формула қолданылады:

=, мұнда:

Птр – еңбек өнімділігі;

P– белгілі бір кезеңде өндірілген тауарлардың/жұмыстардың/қызметтердің көлемі;

N – сол кезеңдегі жұмыс істейтіндердің орташа тізімдік саны.

16. «Белгілі бір кезеңдегі ел бойынша орташа еңбек өнімділігі» көрсеткішін есептеу үшін келесі формула қолданылады:

=, мұнда:

Птр – ел бойынша орташа еңбек өнімділігі;

P – тиісті саладағы кәсіпкерлік субъектілері өндірген тауарлардың/жұмыстардың/қызметтердің жиынтық көлемі;

N – сол саладағы жұмыс істейтіндердің жиынтық орташа тізімдік саны.

17. Кәсіпкерлік субъектісінің сенімділік деңгейі бюджетті орындау жөніндегі уәкілетті органнан алынған салықтық және қаржылық тәртіпке қатысты ақпарат, сондай-ақ әділет органдарынан алынған субъектінің құқықтық мәртебесі туралы мәліметтер негізінде айқындалады.

18. Скорингтің барлық деңгейлерінің нәтижелері кәсіпкерлік субъектісінің «жеке кабинетінде» бейнеленеді.

Алдыңғы деңгей бойынша оң нәтиже болған жағдайда кәсіпкерлік субъектісінің өтінімі автоматты түрде келесі скоринг деңгейіне жолданады.

19. Скорингтің екінші деңгейі кәсіпкерлік субъектісінің жобасы (жобалары) ішкі нормативтік құжаттарға сәйкестігін бағалау мақсатында мемлекеттік қолдау операторлары тарапынан жүргізіледі.

**3-тарау. Бизнестің цифрлық картасында кәсіпкерлік субъектілерінің қарсы міндеттемелерін есептеу және мемлекеттік қолдау шараларының тиімділігін талдау жөніндегі базалық механизм**

20. Кәсіпкерлік субъектісі мемлекеттік қолдау шараларын алған кезде Бизнестің цифрлық картасында мемлекеттік қолдау шаралары бойынша стандартталған паспортта, сондай-ақ осы Әдістеменің 21-тармағында көзделген қарсы міндеттемелердің есепке алынуы қамтамасыз етіледі.

21. Кәсіпкерлік субъектісіне бірнеше мемлекеттік қолдау шаралары ұсынылған жағдайда, қарсы міндеттемелер жиынтығымен қалыптастырылады және толық көлемде орындалуға жатады. Қабылданған міндеттемелер туралы ақпарат Бизнестің цифрлық картасы платформасында көрсетіледі.

22. Кәсіпкерлік субъектісіне 1 (бір) күнтізбелік жылдың ішінде мемлекеттік қолдау шарасы қайталама негізде ұсынылған жағдайда, қарсы міндеттемелер бөлек қолданылады.

23. Мемлекеттік қолдау шараларын алуға үміткер кәсіпкерлік субъектілеріне олардың бәсекеге қабілеттілік деңгейіне байланысты келесі қарсы міндеттемелер қойылады:

бірінші деңгей – кәсіпкерлік субъектілерінің қаржылық тұрақтылығын қамтамасыз етуге бағытталған міндеттемелер;

екінші деңгей – мемлекеттің кірісін және халықтың өмір сүру деңгейін арттыруға бағытталған міндеттемелер;

үшінші деңгей – мемлекеттің кірісін арттыруға, халықтың өмір сүру деңгейін арттыруға және экспорттық әлеуетті дамытуға бағытталған міндеттемелер.

24. Келесі көрсеткіштер арқылы міндеттемелердің орындалуы қамтамасыз етіледі:

қаржылық тұрақтылықты қамтамасыз ету – кірістің, еңбекақы қорының және салықтық төлемдердің болуы;

мемлекет кірістерінің көлемін арттыру – салықтық төлемдердің артуы;

халықтың өмір сүру деңгейін арттыру – еңбекақы қорының орташа салалық көлемнен төмен емес деңгейде өсуі;

экспорттық әлеуетті дамыту – экспорттық түсімнің болуы.

25. Салалық мемлекеттік органдар Қазақстан Республикасының заңнамасына сәйкес салалық ерекшеліктерді ескере отырып арнайы қарсы міндеттемелерді қолданады.

26. Кәсіпкерлік субъектілері мемлекеттік қолдау шараларының орнына қабылдаған қарсы міндеттемелердің орындалуына мониторинг жүргізу Бизнестің цифрлық картасы платформасында мемлекеттік органдар мен ұйымдардың ақпараттық жүйелерімен интеграциялық өзара іс-қимыл арқылы автоматты түрде жүзеге асырылады.

27. Қаржылық емес мемлекеттік қолдау шараларын пайдаланған кәсіпкерлік субъектісі Қазақстан Республикасы Ұлттық экономика министрінің 2023 жылғы 20 маусымдағы №119 бұйрығымен бекітілген (Нормативтік құқықтық актілердің мемлекеттік тіркеу тізілімінде № 32872 тіркелген) жеке кәсіпкерлік субъектілері мен кәсіпкерлік бастамасы бар халыққа қаржылық емес қолдау шараларының тиімділігін талдау әдістемесіне сәйкес тиімділік талдауына жатады.

28. Қаржылық және (немесе) мүліктік мемлекеттік қолдау шараларын пайдаланған кәсіпкерлік субъектісі Қазақстан Республикасы Премьер-Министрінің орынбасары – Ұлттық экономика министрінің 2024 жылғы   
3 желтоқсандағы №106 бұйрығымен бекітілген (Нормативтік құқықтық актілердің мемлекеттік тіркеу тізілімінде №35445 тіркелген) жеке кәсіпкерлік субъектілері мен кәсіпкерлік бастамасы бар халыққа қаржылық және мүліктік мемлекеттік қолдау шараларының тиімділігін талдау әдістемесіне сәйкес талдауға жатады.

Бизнестің цифрлық картасын

әзірлеу әдістемесіне

қосымша

**Кәсіпкерлік субъектілерінің бәсекеге қабілеттілік деңгейін айқындау үшін пайдаланылатын көрсеткіштер**

|  |  |
| --- | --- |
| Көрсеткіш | Мәні |
| 1-деңгей (жаңадан бастаған кәсіпкерлік субъектілері үшін) | |
| Төленген салықтардың болуы\*  Салықтық жеңілдіктер қолданылған жағдайда аталған көрсеткіш есепке жатқызылмайды | |  | | --- | | Салықтық жеңілдіктер қолданылған жағдайда көрсеткіш есепке алынбайды | |
| Еңбекақы қорының болуы | Кәсіпкерлік қызметті жүзеге асырудың алғашқы жылының қорытындысы бойынша еңбекақы қорының болуы |
| Кірістердің болуы | Кәсіпкерлік қызметті жүзеге асырудың алғашқы жылының қорытындысы бойынша кірістердің болуы |
| **2-деңгей** (негізгі көрсеткіштер бойынша скоринг) | |
| Төленген салықтардың өсуі\*  Салықтық жеңілдіктер қолданылған жағдайда көрсеткіш есепке алынбайды | Ағымдағы кезеңге дейінгі соңғы 2 жылдағы төленген салықтардың оң орташа жылдық өсу қарқынын көрсетуі |
| Еңбекақы қорының өсуі | Ағымдағы кезеңге дейінгі соңғы 2 жылдағы еңбекақы қорының оң орташа жылдық өсу қарқынын көрсетуі |
| Кірістердің өсуі | Ағымдағы кезеңге дейінгі соңғы 2 жылдағы кірістердің оң орташа жылдық өсу қарқынын көрсетуі |
| **3-деңгей** (негізгі және қосымша көрсеткіштер бойынша скоринг) | |
| Экспорттық түсімнің болуы\*  Скоринг нәтижесіне әсер етпейді | Ағымдағы кезеңге дейінгі соңғы 2 жыл ішінде экспорттық түсімнің болуы |
| Қосымша міндетті салалық көрсеткіштер (негізгі және қосымша көрсеткіштерге қоса қолданылады) | |
| Еңбек өнімділігінің артуы\*  Өндірістік секторларға қатысты (ЭҚЖЖ 10–33) | Ағымдағы кезеңге дейінгі соңғы 2 жылдағы еңбек өнімділігінің оң орташа жылдық өсу қарқыны және сол негізгі қызмет түрі бойынша елдегі орташа еңбек өнімділігінен артық болуы |
| Жұмысшылар санының артуы\*  Қызмет көрсету салаларына қатысты | Ағымдағы кезеңге дейінгі соңғы 2 жылдағы жұмысшылар санының оң орташа жылдық өсу қарқынын көрсетуі |